
                                                    Raport de specialitate
privind atestarea inventarului bunurilor care aparțin domeniului public al
Municipiului Drobeta Turnu Severin.


	Prin referatul de aprobare nr. 151/22.04.2026 Viceprimarul Municipiului Drobeta Turnu Severin propune adoptarea unei hotărâri de către consiliu local privind includerea în domeniul public al Municipiului Drobeta-Turnu Severin a imobilului-teren în suprafață de 1287 mp situat în Drobeta-Turnu Severin, zona str. Vasile Gionea și str. Ecaterina Teodoroiu și a imobilului-teren în suprafață de 4318 mp situat în Drobeta-Turnu Severin, zona Cimitirul Sf. Ștefan – Aleea Baladei, și implicit modificarea Anexei nr.2 la H.G nr. 963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți.
1. Necesitatea și oportunitatea proiectului
         Proiectul de hotărâre propus are ca scop actualizarea inventarului bunurilor care alcătuiesc domeniul public al Municipiului Drobeta-Turnu Severin, precum și modificarea Anexei nr.2 la H.G nr. 963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți, în condițiile în care, de la data înscrierii în inventarul bunurilor care aparțin domeniului public al Municipiului Drobeta Turnu Severin, aceste imobile nu au fost luate în evidență. 
	În speța de față este vorba despre imobilele-terenuri în suprafață de 1287 mp situat în Drobeta-Turnu Severin, zona str. Vasile Gionea și str. Ecaterina Teodoroiu și 4318 mp situat în Drobeta-Turnu Severin, zona Cimitirul Sf. Ștefan – Aleea Baladei, terenuri care au categoria de folosință curți-construcții și care la momentul adoptării H.G. nr.963/2002 nu au fost incluse în inventar.

2. Analiza  economico-financiară

          Actualizarea inventarului bunurilor care aparțin domeniului public al Municipiului Drobeta-Turnu Severin creează premisele demarării unor investiții bugetate prin diverse surse de finanțare care în mod cert vor contribui la crearea de noi locuri de muncă și la atragerea de venituri la bugetul local.

3. Legalitatea 
Susținerea proiectului din punct de vedere legal este fundamentată pe dispozițiile art. 289, alin. (5), (7), (8), cu trimitere la art. 607 alin. (4) din O.U.G. nr. 57/05.07.2019 privind Codul administrativ.
În acest sens, în conformitate cu dispozițiile art.136 alin.(8) lit. b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea atestării la domeniul public al Municipiului Drobeta-Turnu Severin a imobilelor-terenuri în suprafață de 1287 mp situat în Drobeta-Turnu Severin, zona str. Vasile Gionea și str. Ecaterina Teodoroiu și 4318 mp situat în Drobeta-Turnu Severin, zona Cimitirul Sf. Ștefan – Aleea Baladei, ambele cu destinația curți-construcții.

        Director,                 					 Șef Serviciu Administrare Terenuri,     
       Radu Lăpădat                      			    	  	Felix Nuhaiu  	 


   Direcția Arhitect Șef,             				                Inspector,                                                                         
   Șef Serviciu Urbanism _____________                             Nicoleta-Lavinia Vijulie

   Șef Serviciu Cadastru  _____________	

